hotchpotch/miracl-hf-unified huggingface dataset:
జాతీయ వైద్య కళాశాల, కలకత్తా
One of the seven medical colleges in Kolkata, Calcutta National Medical College has its origin in the National Medical Institute or "Jatiya Ayurbigyan Vidyalaya" in 1921, founded as a product of the Non-cooperation movement. It was inaugurated by Subhas Chandra Bose.
It was affiliated with the University of Calcutta till 2003. It is currently affiliated with the West Bengal University of Health Sciences.
Admission to this institute is on a merit basis and by national-level competitive examinations.
Calcutta National Medical College is locally known as Chittaranjan hospital. It was established in 1948. In 1967 the institute was nationalized. The college is accredited by the Medical Council of India (MCI).
Every year 150 students are admitted to the MBBS course based on their West Bengal Joint Entrance Examination (WBJEE) rankings and their All India Pre Medical Test (AIPMT) scores. At present there are 18 vacancies for postgraduate degree courses and 30 for diploma courses.
జాక్ లండన్
రచయిత జాక్ లండను జీవితం ఒక Rags to Riches కథ. కొంతకాలం వరకు తండ్రి ఎవరో తెలీదు. తల్లి తనదగ్గర ఒకప్పటి బానిసగా ఉన్న స్త్రీకి సం రక్షణకి ఇచ్చేస్తుంది. తల్లి మళ్ళీ పెళ్ళిచేసుకుని తనని వెనక్కి తెచ్చుకుంటుంది. తండ్రి ఎవరో తెలిసిన తర్వాత సంప్రదిస్తే, ఆ తండ్రి నేను నపుంశకుడిని, నీ తల్లికే నీ తండ్రి ఎవరో తెలియాలి అని నిరాకరిస్తాడు. ఒక బార్ యజమానీ, ఒక పబ్లిక్ లైబ్రరీలోని లైబ్రేరియన్ సహకారంతో చదువుకుంటాడు. ఆర్థిక కారణాలవల్ల చదువు ఆగిపోయినా, జీవితంలో డబ్బు సంపాదించాలంటే, శ్రమని నమ్ముకోవడంకంటే, బుర్రను అమ్ముకోవడం మంచిదని చిన్నప్పుడే అవగాహనకి వస్తాడు. ప్రేమా, అనుమానం, ఎడబాటులూ కలగలిసిన వైవాహిక నేపథ్యంలో కూడా, తన రచనా వ్యాసంగాన్ని వదలక, అపురూపమైన కథలతో (సుమారు 167 కథలు 21 సంకలనాలలో) 23 నవలలతో, 25 వ్యాసాలతో, 3 నాటకాలు, 2 స్వీయ చరిత్రలతో, పరిపుష్టమైన సాహిత్యం సృష్టించడమే గాక, తను ఏ లక్ష్యం ఆశించాడో, దానికి అనుగుణంగా, కేవలం తన రచనలద్వారా అతిభాగ్యవంతుడు కాగలిగిన రచయిత జాక్ లండన్.
నాగిళ్ళ రామశాస్త్రి
నాగిళ్ళ రామశాస్త్రి రచయిత మరియు కాళోజీ ఫౌండేషన్ అధ్యక్షులు. 
ఆయన ఎలక్ట్రిసిటీ డిపార్టుమెంటులో ఉద్యోగం చేసి పదవీవిరమణ చేసారు. ఆయన కాళోజీ కి అత్యంత సన్నిహితుడు. ఆయనకు కాళోజీ నారాయణరావు గారిలో నాలుగు దశాబ్దాల సాన్నిహిత్యం ఉన్నది. ఆయన ఎక్కువగా రాయలేదు.ఆయన ఒక సహృదహద సాహిత్యాధ్యయనశీలిగా గుర్తింపు పొందారు.ఆయన "కాళోజీ ముచ్చట్లు" తో తన వచర రచనా ప్రజ్ఞను ప్రపంచానికి తెలియజేసారు. ఈ పుస్తకం చదివితే మన మధ్యలేని కాళోజీతో గంటల తరబడి మాట్లాడినట్లు ఉంటుంది. అందులో మరుగున పడిపోతున్న తెలంగాణ నుడికారపు కమ్మదనం పరిమళభరితంగా పరిచయమవుతుంది.
ఆయన అనేక సాహితీ కార్యక్రమాలలో పాల్గొంటున్నారు. అయన "మిత్రమండలి" కి కన్వీనరుగా కూడా యున్నారు. ఆయన కాళోజీ ఫౌండేషన్ కార్యక్రమాలను పర్యవేక్షిస్తుంటారు. కాళోజీ జ్ఞాపకార్థం మ్యూజియం ఏర్పాటుకు కృషిచేస్తున్నారాయన. ఆయన కవి కానప్పటికీ కరీంనగర్ జిల్లాలో ముల్కనూరు కు చెందిన శాస్త్ర అద్భుతమైన సాహిత్య విమర్శకుడుగా గుర్తింపబడ్డారు.
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'జీవిత చరిత్ర'విభాగంలో లో "కీర్తి పురస్కారాన్ని" ప్రకటించారు.
ఐనంపూడి శ్రీలక్ష్మి
ఐనంపూడి శ్రీలక్ష్మి ఆకాశవాణి,హైదరాబాదులో రెండు దశాబ్దాలు అనౌన్సరుగా పనిచేసారు. ఆమె రచయిత్రి. ఆమె అనేక ఆర్టికల్స్, పుస్తకాలు, కవితలు ప్రచురించారు. కొన్ని డాక్యుమెంటరీలు కూడా తయారుచేసారు. ఆమె చిత్రాలపై అనేక కార్యక్రమాలను నిర్వహించారు. ఆలిండియా రేడియోలో ప్రముఖ వ్యక్తులతో ఇంటర్వ్యూ కార్యక్రమాలను నిర్వహించారు.
ఆమె నిజామాబాదు జిల్లా లోని బోధన్ లో 1967 ఆగస్టు 15 న జన్మించారు. విజ్ఞానశాస్త్రంలో గ్రాడ్యుయేషన్ ను గిరిరాజ్ కళాశాలలో పూర్తిచేసారు. రాజనీతి శాస్త్రంలో మాస్టర్ డిగ్రీని డా.బి.ఆర్.అంబేద్కర్ విశ్వవిద్యాలయంలో చేసారు. ఉస్మానియా విశ్వవిద్యాలయం నుండి బి.యి.డి చేసారు. ఆమె హైదరాబాదు ఆకాశవాణిలో అనౌన్సరుగా ప్రభుత్వ ఉద్యోగం చేస్తున్నారు. ఆమెకు కవిత్వం, చిత్రనిర్మాణాలపై ఆసక్తి ఎక్కువ. ఆమె అనేక ఆర్టికల్స్, పుస్తకాలు మరియు కవితలను వివిధ విషయాలలో (ఫైన్ ఆర్ట్స్ మరియు సినిమాలు) ప్రచురించారు.
ఆమె పాఠశాల విద్యాభ్యాసం నుండే సాహితీ ప్రస్థానం ప్రారంభించారు. పాఠశాలలో కవితలు వ్రాసేవారు. పాఠశాల మ్యాగజైన్ కు ఎడిటరుగా ఉండేవారు. ఆమె 2000లో ఇండూర్ స్పెషల్ ఇష్యూలోని ఎడిటోరియల్ మెంబరుగా ఉన్నారు. ఆమె యోజన మాసపత్రిక మరియు ప్రజాశక్తిలో వివిధ రచయితలు మరియు కవులు వ్రాసిన కవితలు, కథలు, నవలలకు సమీక్షలు వ్రాసారు. 2001లో "అలలవాన", 2003 లో దృక్కోణం (భావ చిత్రాలు) పుస్తకాలను ప్రచురించారు.2011 లో లైఫ్@చార్మినార్ అనే దీర్ఘ కవితను ప్రచురించారు. ఆమె ఒక డాక్యుమెంటరీలో దీర్ఘ కవితను ప్రవేశపెట్టారు. ఈ కవిత 5వ కాఫిసో జాతీయ ఫిల్మ్ ఫెస్టివల్ లో స్పెషల్ జ్యురీ అవార్డును కైవసం చేసుకుంది. ఆమె వ్రాసిన కవిత "వెన్నెల దుఃఖం" నకు 2012 జనవరి 18 నరంజని-కుందుర్తి అవార్డు వచ్చింది.
తెలుగు విశ్వవిద్యాలయం వారు 2013 సంవత్సరానికి గాను ఆమెకు 'ఉత్తమ రచయిత్రి' విభాగంలో "కీర్తి పురస్కారాన్ని" ప్రకటించారు.
చాక్రవర్మణీయ వ్యాకరణము
అష్టాధ్యాయి లో ఈత్ చాక్రవర్మణస్య (6-1-130) అను సూత్రమున చాక్రవర్మణుని నామము గోచరించబడినది. కాతంత్రపరిశిష్టములోని ఇతో వా (సంధి 43) సూత్రముపై వృత్తిలో శ్రీపతిదత్తుడు చాక్రవర్మణుని పేర్కొనినాడు. శకటి-శాకటి-శాకటాయనీయ త్రిముని వ్యాకరణమున కపశ్చాక్రవర్మణస్య అను సూత్రము కలదు. దానిపై వ్యాఖ్యలో ఉజ్జ్వలదత్తుడు కపాతే రేవ చాక్రవర్మణస్య ఆచార్యస్య మతేన కపప్రత్యయః సంప్రసారణంచ. కుపాపః సఏవ. స్వరేతు విశేషః అని వివరించాడు. దీనినిబట్టి ఇతడు శాకటాయమునికి పుర్వుడని తెలియుచున్నది. ఈ సూత్రములను, వృత్తులను ఆకాలమున ఈతని వ్యాకరణము తప్పక ఉండెనని భావించవచ్చును. కపః చాక్రవర్మణస్య వలన చాక్రవర్మణునకు మహర్షి శాకటాయనునకు పూర్వమే ప్రాతిపదికసుత్త్రములకు ధాతుజత్వకల్పన సమ్మతమని తెలియుచున్నది. ఈయన వ్యాకరణమున ద్వయశబ్దమునకు సర్వవిభక్తులలో సర్వనామత్వము స్వీకృతమయినట్లు ప్రతీతి. అందుచెతనే మాఘకవి వ్యధాం ద్వయేషా మపి మేదినీభృతాం అనుటయు, భట్టొజిధీక్షితుడు ఖండించుటయు సంభవించినది.
చాక్రవర్మణుడు చక్రవర్మపుత్రుడు. వాయు పురాణము ప్రకారము చక్రవర్మ కశ్యపదనాయుసుల పౌత్రుడు. దానవసంబంధ ముదుటచేతనే ధర్మశాస్త్రకారులలో ఇతని నామము కానరాదు. కశ్యపుడు బహుప్రాచీనమహర్షి. ఆయన ప్రప్రౌతుడనటచేతనే చాక్రవర్మణుడు ప్రాచీనుడు అనవలసి వచ్చినది.
1. భారతి మాస సంచిక.
గరిమెళ్ళ రామమూర్తి
గరిమెళ్ళ రామమూర్తి (జూలై 4, 1936 - జూన్ 3, 2004) నటులు, నాటకసంస్థ నిర్వాహకులు.
నిర్మల, జగన్నాధరావు దంపతులకు విజయనగరం లో జూలై 4, 1936 లో జన్మించారు. ఆంధ్ర విశ్వవిద్యాలయం లో ఎం.ఏ పూర్తి చేశారు.
ఏ.జి. ఆఫీసులో సీనియర్ అకౌంట్స్ ఆఫీసర్ గా, జాయింట్ ఫైనాన్షియల్ అడ్వైజర్ గా, ఫైనాన్స్ అండ్ ప్లానింగ్ శాఖ, ఆంధ్రప్రదేశ్ లో పదవీ విరమణ చేశారు.
పదేళ్ల వయసులోనే నటుడిగా ప్రారంభించి అసాధారణమైన నటనతో 1957లో రాఘవ కళా పరిషత్ నుండి ఉత్తమ నటుడిగా బహుమతి పొందారు. కొర్రపాటి గంగాధరరావు రచించిన నాబాబు నాటకంలో నటించారు. తర్వాత 1958లో ప్రొ. కొర్లపాటి శ్రీరామమూర్తి రచించిన నటన నాటకంలో నటనకుగాను ఆంధ్ర విశ్వవిద్యాలయ కులపతి బంగారు పతకం పొందారు. నటరాజ కళా సమితి, సినీ నటులు జె.వి. సోమయాజులు మరియు జె.వి. రమణమూర్తి గార్లతో కలిసి ఎన్నో నాటకాలు ప్రదర్శించారు.
హైదరాబాద్ కి వచ్చిన తర్వాత విద్యానగర్ కల్చరల్ అసోసియేషన్ వారి మరో మొహెంజొదారో నాటకం ప్రదర్శిచుటలో ముఖ్య పాత్ర నిర్వహించారు.సురభీ నాటక సంస్థలకు లింగంపల్లిలో ఇండ్ల స్థలాలు మరియు లలిత కళా తోరణంలో నాటక ప్రదర్శనలకు స్థలం రావడానికి ఎంతో శ్రమించారు
గరిమెళ్ళ రామమూర్తి 2004, జూన్ 3 న మరణించారు.
ఆపిశల వ్యాకరణము
ఆపిశలం తతో జ్ఞయం య త్సురాపిశలిస్మృతం .
అష్టాధ్యాయి లో వాసుప్యాపిశలేః (6-1-12) అన్య్ సూత్రము వలన శబ్దాధికారమున పాణిని కి ఆపిశలి ప్రామాణికుడని తెలియుచున్నది. అపిశల స్యానంతరాపత్యమాపిశలిః. ఇఞ ఆద్యచో వృద్ధిః అని శాబ్దికులన్నారు.అందుచే ఆపిశలుని పుత్రుడు ఆపిశలి. అతడు సామతంత్రప్రణేత యని ప్రసిద్ధి. పౌరాణికమత ప్రకారము ఇతడు యాజ్ఞవల్కుడు ఇతనికి శ్వశురుడు (పిల్లనిచిన మామ).యాజ్ఞవల్కుడు వైశంపాయుడు మేనల్లుడు, శిష్యుడు. తరుణ యాజ్ఞవల్కుడు వృద్ధశాకల్యునితో బ్రహ్మవిచారమున ప్రవృత్తుడయినాడు. (బృహ.ఉప.) కావున ఆపిశలి, శాకల్య, వైశంపాయనాదులు సమకాలికులు. శ్రీ హేమచంద్రరాయ చౌధురీ Political History of Ancient India అని గ్రంధమున 131 పుటలో నిట్లు చెప్పినాడు.
"The Malloi: They occupied the valley of the Hydroates (Ravi) on both banks of the river. Their name represents the Sanskrit Malava Weber informs us that Apisali, one of the teachers cited by Panini speaks of the formation of the compound- 'Khan-draka-Malava'. Dr.Smith pointed out that the Mahabharata coupled the tribes in question as forming part of the Kaurava host in Kurukshetra war."
భారతయుద్ధానంతరము యుధిష్టిరుడు ప్రభువయినాడు; అప్పుడే కల్యబ్దము ప్రారంభమయినది. క్రీ.శ.ప్రారంభమగునప్పటికి 3000 కల్యబ్దములు గడచినవి. మత్స్య పురాణము ప్రకారము ఆపిశలి భృగు వంశమున ఒక గోత్రప్రవర్తకఋషి; ఒకప్పుడు పార్వతీదేవి పుణ్యకవ్రతమునకు నిమంత్రితుడు.
ఆపిశలిప్రోక్తవ్యాకరణనామము ఆపిశలము. ఈగ్రంధమును లక్ష్యమున నుంచికొని కాశికావృత్తిలో "ఆపిశలపాణినీయే శాస్త్రే" అని లిఖితమయినది. శ్రీ తత్త్వనిధిమతప్రకారము ఉల్లేఖయోగ్యము లగు నవవ్యాకరణములలో ఆపిశల ఒకటి. "అష్టకా ఆపిశల పాణినీయోః" అమోఘవృత్తిలో అభినవశాకటాయనుడు లిఖించాడు. పాణిని వ్యాకరణమువలెనే ఆపిశలము సూత్రాత్మక గ్రంధమనియు, అధి అష్టకమనికాని, అష్టాధ్యాయి యనికాని ప్రసిద్ధి చెందెననియు దీనివలన గ్రహింపవచ్చును.
బహుకాలము క్రిందటే ఆపిశలము పోయినది. అయినను వివిధగ్రంధములలో ఆపిశలిసూత్ర మేదో ఒకటి కానవచ్చుచుండుటవలన కొందరు పండితులు దీనిని గ్రహించిరి.1. భారతి మాస సంచిక.
ఫ్రీడమ్ అఫ్ పనోరమ
ఫ్రీడమ్ ఆఫ్ పనోరమ అనేది వివిధ దేశాలలోని నకలు హక్కుల చట్టాలలో సడలింపు ద్వారా నకలు హక్కులు గల జనసామాన్య భవనాలు, విగ్రహాలు, చిత్రపటాల బొమ్మలు తీయడాన్ని, వీడియోలో పొందుపరచడాన్ని అనుమతించే వెసులుబాటు. నకలు హక్కుల (కాపీరైట్) నియమాల ప్రకారం ఒక సృజనాత్మక రచనని ఆ రచన హక్కుదారు అనుమతి లేనిదే వివిధ రూపాల్లో నకలు చేసుకోవడం చట్టప్రకారం నేరం. యూరోప్ లోని దేశాల సహా ప్రపంచ వ్యాప్తంగా ఉన్న వీవిధ దేశాలలో జాతీయ భవంతుల నకలు హక్కులు ఆయా దేశ ప్రభుత్వాల ఆధీనంలో ఉంటాయి. ఆ భవంతుల చిత్రాలు లేదా వీడియోలు తీయడం లాంటివి నకలు హక్కుల ఉల్లంఘన కింద పరిగణించ బడతాయి. కానీ "ఫ్రీడమ్ ఆఫ్ పనోరమ" వెసులుబాటు ప్రకారం ధన లాభాపేక్ష లేని జ్ఞానార్జనకు ఉపయోగపడే అంశాలలో ఆ భవంతుల చిత్రాలను లేదా వీడియోలను చట్టబద్ధంగా వాడుకోవచ్చు. ఈ పదం జెర్మన్ పదం Panoramafreiheit (పనోరమఫ్రైహైట్ - ఫ్రీడమ్ అఫ్ పనోరమ - పనోరమ స్వాతంత్ర్యం) నుండి ఏర్పడింది.
ప్రపంచవ్యాప్తంగా పలు దేశాలలో ఈ వెసులుబాటు కల్పించబడింది, అయితే ఎన్నో దేశాలలో నకలు హక్కుల ప్రకారం జాతీయ భవంతుల చిత్రాలు తీయడం నేరం. ఉదాహరణకు ఐఫిల్ టవ్ర్ ను రారి పూటల పలు రంగుల వెలుతురులలో ఫోటో తీయటం చట్టప్రకారం నేరం.
భారతదేశంలో జాతీయ కట్టడాలను వెలుపల బయట నుండి కూడా అన్ని సమయాలలో ఫోటోలు తీయడం చట్టబద్ధమే. ఇలా తీసిన చిత్రాలను లేదా వీడియోలను లాభాపేక్షతో అమ్ముకోవడాన్ని కూడా భారతదేశ చట్టాలు నిరబంధించవు. అయితే ఆర్కెలాజికల్ సర్వే ఆఫ్ ఇండియా వారు పని చేస్తున్న కొన్ని కట్టడాల పై పరిశోధన జరుగుతున్న సమయాలలో నిర్బంధం ఉంది.
సత్యరాజా పూర్వ దేశయాత్రలు
సత్యరాజా పూర్వ దేశయాత్రలు శ్రీ కందుకూరి వీరేశలింగం పంతులు గారు వ్రాసిన గ్రంథము. ఈయన తెలుగు భాషలో మొట్ట మొదటి నవల రచయిత.
ఈ నవలను స్విఫ్ట్ వ్రాసిన గలివర్ ట్రావెల్స్ యొక్క ప్రేరణతో ఆయన వ్రాసారు.
ఈ గ్రంథములో వీరేశలింగం హిందూ జీవనం మరియు ఆలోచనలను ప్రతిబింబించే విధంగా వ్రాసారు. ఒక దశాబ్ద కాలం పాటు తెలుగు నవలలు వ్రాసే ఏకైక వ్యక్తి వీరేశలింగం.జునాథóన్‌ స్విఫ్ట్‌ రాసిన 'గలివర్సు ట్రావెల్సు'ను అనుసరించి సత్యరాజా పూర్వ దేశయాత్రలు'గా ప్రకటించారు. తిరిగి ఇది ఇంగ్లీషు, కన్నడ భాషలలోకి అనువదింపబడింది.
ఈ నవల రెండు విభాగాలలో ఉంటుంది. మొదటి భాగము "అడుమడయాళం", రెండవ భాగం " లంకాద్వీపం".
వరుణ్ తేజ్
వరుణ్ తేజ్ భారతీయ సినిమా నటుడు. ఈయన ప్రముఖ నటుడు మరియు నిర్మాత నాగేంద్రబాబు,పద్మజల కుమారుడు. ఆయన పెదనాన్న ప్రముఖ సినిమా నటులైన చిరంజీవి మరియు చిన్నాన్న పవన్ కళ్యాణ్ లు. తేజ్ టాలీవుడ్ లో పొడవైన వ్యక్తులలో ఒకరు. ఆయన ఎత్తు సుమారు 6 అడుగుల 4 అంగుళాలు ఉంటుంది. ఆయన రాబోయే ప్రాజెక్టు క్రిష్ దర్శకత్వం లోణి "కంచె" సినిమా.
2018:ANTARIKSHAM
డిజిటల్ ఇండియా
డిజిటల్ ఇండియా అనునది మనదేశంలో సమాచార సాంకేతిక రంగఫలాలను సామాన్య ప్రజానీకానికి చేరువ చేయడాకిని కేంద్రప్రభుత్వము ప్రారంభించిన పథకము. 2015 జూలై 1 న దీనిని మన ప్రధానమంత్రి నరేంద్ర మోడి ప్రారంభించాడు.
ఎలక్ట్రానిక్స్‌, కమ్యూనికేషన్‌ రంగాల్లోని విప్లవ ప్రజలకు చేరువచేయడం, ప్రభుత్వ పాలనను డిజిటల్‌ ఇన్‌ఫ్రాను ద్వారా ప్రజలు వినియోగించుకునే వెసులుబాటు కల్పించడం డిజిటల్‌ ఇండియా ప్రాజెక్టు ప్రధాన లక్ష్యం. బ్రాడ్‌బాండ్‌ హైవేస్‌ అభివృద్ధి, అందరికీ మొబైల్‌ కనెక్టివిటీ అందుబాటులోకి తేవడం, పబ్లిక్‌ ఇంటర్నెట్‌ యాక్సెస్‌ ప్రోగ్రామ్‌, టెక్నాలజీని వినియోగించి పాలనా రంగాన్ని ప్రక్షాళన చేయడం, సమాచారాన్ని, సర్కారు సర్వీసులను టెక్నాలజీ ద్వారా ప్రజలకు అందుబాటులోకి తేవడం వగైరా ఇందులో భాగం.
ఒలుకుల శివశంకరరావు
ఒలుకుల శివశంకరరావు ధారణావధాని. ఈయన ప్రకాశం జిల్లాలోని తిమ్మసముద్రం ఓరియంటల్ కళాశాల ప్రధానాచార్యుడుగా ఉన్నారు.ఈయన తన ధారణ శక్తితో 10 గంటలలో 1125 శ్లోకాలను నిర్విరామంగా ధారణ చేసి మేన్ ఆఫ్ రికార్డుకు ఎంపికైనారు. ఆయన ఒకేసారి బుక్ ఆఫ్ స్టేట్ రికార్డు, ఎవరెస్టు వరల్డ్ రికార్డు, తెలుగు బుక్ ఆఫ్ రికార్డు, వండర్ రికార్డు, మూవీస్ వరల్డ్ రికార్డు, మిరకిల్స్ వరల్డ్ రికార్డు,హై రేంజ్ వరల్డ్ రికార్డు, క్రియేటివ్ వరల్డ్ రికార్డు, ఆర్‌హెచ్‌ఆర్ వరల్డ్ రికార్డు, వరల్డ్ అమేజింగ్ రికార్డులు సాధించడం అద్భుతం.
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'అవధానం'విభాగం లో "కీర్తి పురస్కారాన్ని" ప్రకటించారు.
లక్కరాజు నిర్మల
లక్కరాజు నిర్మల కవయిత్రి మరియు "ఆత్మీయ" మానసిక వికాస కేంద్ర స్థాపకురాలు. ఈమె "ఆత్మీయ నిర్మల"గా సుపరిచితురాలు.
ఆమెకు కాలిఫోర్నియా వర్శిటీకి అనుబంధంగా ఉన్నథియోలాజికల్ రీసెర్చి యూనివర్శిటీ వారు గౌరవ డాక్టరేట్ ను ప్రధానం చేసారు.సాహిత్య, సామాజిక సేవల్లో అనుభవానికి గాను ఆమె ఈ పురస్కారానికి ఎంపికయ్యారు.
కవిత్వంలో భావకవిత్వం ఉన్నట్లే భక్తికవిత్వం కూడా ఇటీవల కాలంలో అనేక మంది కవులు పాటల రూపంలోనో, వ్యాసాల రూపంలోనో లేక వచన, పద్య రూపాలలోనూ కనిపిస్తూనే ఉన్నాయి. లక్కరాజు నిర్మల స్వతహాగా సేవాదృక్పథం కలిగిన వ్యక్తి. అందుకే వీరిలో ఇంతటి అరుదైన భక్తికవిత్వం రూపుదిద్దుకుంది.ఆమె "ఆత్మనివేదన -కవితా సంపుటి"ని వ్రాసారు. ఆమె "నిర్మల సూక్తులు", "ఎన్ని'కలలో'", "సంఘర్షణ", "ఆత్మ నివేదన", "ప్రఫుల్లోక్తి" వంతి కవితా సంపుటులను వ్రాసారు.అక్షరమాల అనే పిల్లల కథల పుస్తకాన్ని కూడా వ్రాసారు.
ఆయనకు 2013 సంవత్సరానికి గాను తెలుగు విశ్వవిద్యాలయం వారు మహిళాభ్యుదయం'విభాగంలో "కీర్తి పురస్కారాన్ని" ప్రకటించారు.
ఈ సంస్థ లక్కరాజు నిర్మల గారిచే స్థాపించబడింది. దానికి ప్రస్తుతం ఆమె వ్యవస్థాపక సెక్రటరీగా యున్నారు. ఈ కేంద్రం హైదరాబాదు లోని తార్నాకాలో ఉంది. ఈ పాఠశాల 1992-93 లో నలుగురు విద్యార్థులతో ప్రారంభించారు. ఇచట 120 మంది మానసిక వికలాంగులైన పిల్లలు ఉన్నారు.వారికి ఈ సంస్థ మంచి విద్య, ఆరోగ్య రక్షణ మరియు అనేక అవసరాలను తీర్చి వారిని ఆనందగా ఉంచేందుకు కృషిచేస్తున్నది. ఈ సంస్థలో అనాథలు, వికలాంగులు, బధిరులు మొదలగు విద్యార్థులున్నారు. వీరిలో 70 శాతం మంది అనాథలే. వారికి స్టేట్ బ్యాంకు ఆఫ్ ఇండియా వారు ఒక మిని బస్ అందజేసారు. ఈ కేంద్రంలో ప్రతి విద్యార్థికి యోగా మరియు ధ్యానం చేయించి ప్రత్యేక శ్రద్ధ తీసుకుంటారు.
చింతలపూడి త్రినాధరావు
చింతలపూడి త్రినాధరావు సంగీతకారుడు మరియు సాహిత్యాభిమాని. ఆయన వృత్తి రీత్యా బ్యాంక్ ఆఫీసర్. ఆయన ప్రస్తుతం హైదరాబాదు‌లోని ఎస్‌బిహెచ్‌ ఏజిఎంగా పనిచేస్తూ కళాప్రియుడుగా, నటుడిగా, సుమధుర గాయకుడిగా సంగీతజగత్తులో విహరిస్తూ ఆస్వాధిస్తున్నారు. 
త్రినాథరావు పశ్చిమగోదావరి జిల్లా పాలకొల్లులో తాతారావు, సూరమ్మ దంపతులకు 1955లో చిన్నకుమారునిగా జన్మించారు. స్థానికంగా డిగ్రీని చేసారు. అనంతరం హైదరాబాదులో పి.జి.చేసారు.1978 లో స్టేట్ బ్యాంక్ ఆఫ్ ఇండియాలో సాధారణ గుమస్థాగా ఉద్యోగ ప్రస్థానం ప్రారంభించారు. స్టేట్ బ్యాంకు అఫ్ ఇండియాలో ఉద్యోగ జీవితాన్ని ప్రారంభించిన త్రినాధ రావు బ్యాంకులో వివిధ హోదాలలో దేశమంతటా మరియు మారిషస్ లోను సేవలందించి ప్రస్తుతం అదే బ్యాంక్ లో అసిస్టెంట్ జనరల్ మేనేజర్ గా ప్రజా సంబంధాల విభాగంలో హైదరాబాదులో పనిచేస్తున్నారు.
కళాకారుడు, గాయకుడిగా సాంస్కృతిక కార్యక్రమాలతో సహవాసం చేస్తున్నా ఏనాడూ వృత్తిని నిర్లక్ష్యం చేయలేదు. నిబద్దతో పనిచేస్తూ సంగీతంతో సేదతీరుతుంటానని ఆయన చెబుతూవుంటారు. వృత్తిలోని ఆయన అంకితభావానికి మెచ్చి ఎస్‌బిహెచ్‌ యాజమాన్యం కూడా తమ సంస్థ తరపున ఉగాది పురస్కారంతో సత్కరించింది. ఉద్యోగరీత్యా విజయవాడ, నర్సాపురం, కొణితివాడలతో పాటు మారిషస్‌లో పనిచేసినా అదే సంగీత ప్రభంజనం ఆయనను చుట్టుముడుతుంటాయి.
నటుడిగా హరిగోపాల్‌ దర్శకత్వం వహించిన యండమూరి వీరేంద్రనాథ్‌ రచన ‘రుద్రవీణ’ నాటకంలోనూ, ఆదివిష్ణు రాసిన ‘పండగొచ్చింది’ నాటికలో నటుడు కోట శ్రీనివాసరావుతో పోటీపడి నటించారు. ఆయన లోని నటుడుని గమనించిన దర్శకులు కోడి రామకృష్ణ కోరగా "అంకుశం" సినిమాలో ఓ పాత్ర నటించి మెప్పించారు. అనంతరం శ్రీహరి నటించిన "హనుమంతు" చిత్రంలోనే త్రినాథ్‌ నటించారు. ఆకాశవాణి, దూర దర్శన్‌లలో జరిగే సంగీత కార్యక్రమాలలో న్యాయనిర్ణేతగా వ్యవహరిస్తుంటారు.
సంగీత మరియు నాటక విభాగాలలో దూరదర్శన్ మరియు ఆకాశవాణి కేంద్రాలలో ఆడిషన్ ఆర్టిస్ట్ గా కూడా పనిచేసిన త్రినాధ రావు ప్రఖ్యాత సాంస్కృతిక సంస్థలు నిర్వహించిన దాదాపు 500 కుపైగా సంగీత కార్యక్రమాలలో ముఖ్య అతిథిగా, అతిథి గాయకునిగా పాల్గొని, అనేక మధుర గీతాలను ఆలపించి ప్రముఖులనెందరినో మెప్పించారు, అనేక అవార్డులను సొంతం చేసుకున్నారు. అక్కినేని నాగేశ్వర రావు, డా. సి.నారాయణ రెడ్డి, జయసుధ, కోడి రామకృష్ణ వంటి ప్రముఖుల చేతులమీదుగా అనేక సన్మానాలను కూడా అందుకున్నారు. 'అంకుశం', 'హనుమంతు' అనే తెలుగు చలన చిత్రాలలో అతిథి పాత్రలలో నటించి, గాయకునిగానే కాకుండా నటునిగా కూడా తన ప్రతిభను నిరుపించుకున్నారు త్రినాధ రావు.
త్రినాథ్‌, లక్ష్మి దంపతులకు సుప్రియ, దీప్తి, శ్రావణి ముగ్గురు కుమార్తెలు. సుప్రియ దంపతులు ఉద్యోగరిత్యా అమెరికాలో స్థిరపడ్డారు. దీప్తి, శ్రీవాణిలు హైదరాబాదు‌లోనే సీఎ, సాఫ్ట్‌వేర్‌ ఇంజనీర్‌గా పనిచేస్తున్నారు.
గ్రీక్ ప్రభుత్వ-రుణ సంక్షోభం
గ్రీక్ ప్రభుత్వ-రుణ సంక్షోభం (గ్రీస్ ఆర్థికమాంద్యంగా కూడా పిలుస్తారు), యూరోజోన్ లోని నాలుగు సార్వభౌమ రుణ సంక్షోభాల్లో ఒకటిగా 2009 చివర్లో ప్రారంభమైంది, తర్వాతికాలంలో యూరోపియన్ రుణసంక్షోభంగా వాటన్నిటినీ పిలవనారంభించారు. సాధారణ దృక్కోణం ఇది గ్రేట్ రెసిషన్(గొప్ప ఆర్థికసంక్షోభం) వల్ల ఏర్పడిన సంక్షోభంతో ప్రారంభమైందని భావించినా, ఈ సమస్య గ్రీసులో విస్ఫోటనం కావడానికి వెనుక గ్రీక్ ఆర్థికవ్యవస్థలోని నిర్మాణాత్మక లోపాలతో, దశాబ్దాల నుంచి నెలకొన్న అత్యున్నతస్థాయి నిర్మాణంలోని లోపాలతో కలపడం మరియు స్థూలజాతీయోత్పత్తి స్థాయికి రుణం మించిపోవడం వంటివి మూలకారణాలు. 2009 తుదిలో, పెట్టుబడిదారుల్లో గ్రీస్ కి రుణాలను తీర్చే సామర్థ్యం ఉండదేమోనని, సార్వభౌమ రుణసంక్షోభం తాలూకు భయాలు ఏర్పడ్డాయి.2012లో, గ్రీస్ ప్రభుత్వం చరిత్రలోనే అతిపెద్ద సార్వభౌమ రుణం తీర్చలేని దేశంగా నిలిచింది. జూన్ 30, 2015న గ్రీస్ €1.6 బిలియన్ ఐఎంఎఫ్ రుణం చెల్లింపు చేయలేకపోయిన తొలి అభివృద్ధి చెందిన దేశంగా నిలిచింది.ఆ సమయానికి, గ్రీసు ప్రభుత్వం €323 బిలియన్ల రుణం కలిగివుంది.
గ్రీకు ఋణ సంక్షోభ కాలరేఖ
తెన్నేటి విద్వాన్
తెన్నేటి విధ్వాన్ అని పిలువబడే ప్రముఖ రచయిత, సామాజిక ఉద్యమకారుడు, స్వాతంత్ర్య సమరయోధుడు మరియు ఉపాధ్యాయుడైన అయిన ప్రముఖ వ్యక్తి అసలు పేరు "తెన్నేటి వెంకట సుబ్బారావు". ఈయన అనేక రచనలు చేసారు. ఆయన రచయితగా సుమారు 30 పుస్తకాలను వివిధ భాషలలో రచించారు. ఆయన తెలుగు, ఆంగ్లము, హిందీ, ఉర్దూ, సంస్కృతం మరియు కన్నడ భాషలను అనర్గళంగా మాట్లాడగలడు.
సుబ్బారావుగా పేరొందిన ఆయన 1924 నవంబరు11న కృష్ణా జిల్లాలో జన్మించారు. తర్వాత వరంగల్‌కు వలస వచ్చారు.
ఆయన 40 సంవత్సరముల పాటు విద్యారంగానికి ఎనలేని సేవచేసారు. ఆయన వరంగల్ లోని ప్రభుత్వ మహిళా కళాశాలలో అధ్యాపకునిగా పనిచేసారు. ఆయన ప్రవృత్తి పరంగా రచయిత మరియు విద్యావేత్త.
ఆయన 1942 లో బి.ఎ చదువున్నప్పుడు ఆ విద్యను మధ్యలో వదలి "క్విట్ ఇండియా ఉద్యమం" లో పాల్గొన్నారు. తరువాత స్వయం అధ్యయనం చేసి 1954 లో బి.ఎ డిగ్రీని, 1964 లో ఎం.ఎ ని, 1967 లో బి.యి.డి చేసారు. ఆ తరువాత సంస్కృత కోవిద మరియు డిప్లొమా ఇన్ ఎడ్యుకేషనల్ ఒకేషనల్ గైడెన్స్ కోర్సులను కూడా పూర్తిచేసారు.
ఆఅయన తన ప్రస్థానాన్ని ఉపాధ్యాయునిగా "మల్టీ పర్పస్ హై స్కూల్" లో ప్రారంభించారు. ఈ పాఠశాల ఆ కాలంలో తెలంగాణ ప్రాంతంలో అతి పెద్ద పాఠశాల. ఉపాద్యాయునిగా పనిచేసిన కాలంలో ఆయన ఉపాధ్యాయుల ఉద్యమంలో 1959 నుండి క్రియాశీలకంగా పాల్గొనేవారు. ఆయన స్టేట్ టీచర్స్ యూనియన్ కు సెక్రటరీ పనిచేసారు. ఆయన 1961లో వరంగల్ లోని ఎంప్లాయిస్ కన్సూమర్ కో ఆపరెటివ్ సొసైటీని స్థాపించారు.బహు భాషా నిపుణునిగా ఆయన 1961 లో తెలంగాణ ప్రాంతంలో జనాభా గణన చేయుటకు ఈ ప్రాంతంలో గల భాషల గూర్చి భారత ప్రభుత్వం ఈయనను సంప్రదించింది. ఆయన ఆంధ్రప్రదేశ్ ప్రభుత్వంచే గౌరవ సాహిత్య సంపాదకునిగా నియమింపబడ్డారు. ఆయన ఆల్ ఇండియా ఎడ్యుకేషనల్ కాన్ఫరెన్స్ కు సెక్రటరీగానూ, వరంగల్ జిల్లా ఆంధ్రప్రదేస్ టీచర్స్ కాన్ఫరెన్స్ రిసెప్షన్ కమిటీకి అధ్యక్షునిగా కూడా ఉన్నారు. ఆయన హనుమకొండలోని చైతన్య డిగ్రీ కళాశాలకు మొదటి ప్రధానాచార్యునిగా పనిచేసారు. హైదరాబాదులోని ఆంధ్రమహిళా సభ "వయోజనవిద్య-సాహిత్యం మరియు బోధనాబ్యసన సామాగ్రి" అంశం పై నిర్వహిస్తున్న వర్క్ షాప్ నకు రీసోర్స్ పర్సన్ గా కూడా పనిచేసారు. వరంగల్ అడల్ట్ ఎడ్యుకేషన్ అసోసియేషన్ కు వ్యవస్థాపక అద్యక్షునిగా పనిచేసారు. ఈ అసోసియేషన్లో నాలుగు కేంద్రాలలో 200 మంది నిరక్షరాస్యులు అక్షరాస్యులుగా మారారు.ఆయన రచనల్లో స్వర్ణ శకటం, ది లిటిల్ క్లే కార్ట్, మాయా చదరాలు, దగాకోరు శాస్ర్తాలు-మూఢ నమ్మకాలు, పావులూరి మల్ల గణితశాస్త్రం, లీలావతి గణితం-వ్యాఖ్యాన సహితం వంటి ఎన్నో గ్రంథాలు ఉన్నాయి. అముద్రిత గ్రంథాలు సైతం అనేకం ఉన్నాయి. "ద లిటిల్ క్లే కార్ట్" - 2006 లో సంస్కృత నాటకాన్ని అనువాదం చేసారు. "మాథ్ వితవుట్ మాథమెటిక్స్" - నీల్ కమల్ పబ్లిషర్స్ ప్రచురించారు. "ఫాసినాటింగ్ స్క్వేవ్ నంబర్స్" - 2009 లో నీల్ కమల్ పబ్లిషర్స్ ప్రచురించారు.
ఆయనకు ముగ్గురు కూతుళ్లు, ముగ్గురు కొడుకులు.కూతుళ్లలో ఒకరు నవలా రచయిత్రి తెన్నేటి సుధారాణి, చిన్న కొడుకు విజయచంద్ర కేయూ లా కళాశాల ప్రిన్సిపాల్‌గా పనిచేస్తున్నారు.
తెన్నేటి వేంకట సుబ్బారావు...జూలై 3 2015 ఉదయం 8.30 లకు. శివసాన్నిధ్యం చెందారు. రైమ్స్ చదివే పిల్లలనుండి మొదలుకొని, వివిధ రంగాలలో విద్వాంసులైన వారు అందరూ ఆయన హితులే...సాహిత్యానికి, కళారంగానికి వారు చేసిన సేవ వెల కట్టలేనిది. వివిధ రంగాలలో కేంద్ర, రాష్ట్ర ప్రభుత్వాల నుండి సన్మానాలు అందుకొని, వరంగల్ కీర్తిని ఇనుమడింపజేశారు.1999 సంవత్సరంలోనే తన కళ్లను దానం చేయడంతో పాటు పార్థివ శరీరాన్ని కేఎంసీకి ఇస్తానని ఆనాడే ప్రకటించారు. అలాగే కుటుంబ సభ్యుల అనుమతి కూడా తీసుకున్నారు. సుబ్బారావు కోరిక మేరకు కళ్లను ప్రాంతీయ నేత్ర వైద్యశాలకు అప్పగించి, మధ్యాహ్నం పార్థివదేహాన్ని కేఎంసీకి అందించారు.
గుత్తి చంద్రశేఖర రెడ్డి
గుత్తి చంద్రశేఖర రెడ్డి(ఆంగ్లం:Gooty Chandrasekhara Reddy) ఆధ్యాత్మిక సాహితీకారుడు. ఈయన జోళదరాశి గుత్తి చంద్రశేఖర రెడ్డి  గా ప్రసిధ్దుడు. వచనమూ, పద్యమూ - ఏ ప్రక్రియలోనైనా స్వాదు సుందరంగా కలాన్ని నడిపించగల కవి - రచయిత - చంద్రశేఖరరెడ్డి. అనువాదాలూ, అనుసృజనలూ చేయడంలో చేయి తిరిగిన దిట్టరితనం ఉంది.
చంద్ర శేఖర రెడ్డి కర్ణాటక రాష్ట్రం, బళ్ళారి జిల్లాలోని జోళదరాశి గ్రామంలో 1945, ఫిబ్రవరి 5న నారాయణరెడ్డి పార్వతమ్మ దంపతులకు జన్మించారు. మెకానికల్ ఇంజనీరింగులో పట్టభద్రులు. ఈయన ప్లానింగ్ మరియు వాణిజ్య విభాగాలలోని వివిధ సంస్థల్లో పనిచేశారు. ఈయన 2008 లో హైదరాబాదు లోని రాంకీ గ్రూప్ లో మేనేజింగ్ డైరక్టరుకు సలహాదారుగా పనిచేసి పదవీ విరమణ చేసారు. ఈయన హైదరాబాదులో నివసిస్తున్నారు. ఈయనకు ముగ్గురు కుమారులు. వారు ఇంజనీర్లుగా పనిచేస్తున్నారు.
బళ్ళారి ఆంధ్ర రాష్ట్రంలో చేరాలని తండ్రి చేసిన విశ్వప్రయత్నం, పోతన భాగవతం పై అభిమానం రగిలించిన ఆయన తాత నాగిరెడ్డి యొక్క వాత్సల్యం, గణితము మరియు సాహిత్యాలపై ఆసక్తి కలుగజేసిన ఆయన పెద్దమ్మ వెంకమ్మ మరియు నగరడీన సోమిరెడ్డి తాతయ్యలు ఆయనకూ ప్రేరణ కల్పించారు. సాహితీ వేత్తగా అనేక రచనలు చేసారు. ఆయనకు సాహితీ పఠనం తో పాటు నటన ఆయన అభిమాన విషయం. ఆయన 1959 నుండి 1978 వరకు పాల్గొన్న ఏకపాత్రాభినయ పొటీలలొ అన్నింటా ప్రథమ బహుమతి పొందారు. గుల్బార్గా లో ఇంజనీరింగ్ చదువుతూ ఆయన తెలుగు భాషలోనే రావణ, కీచక,దుర్యోధన,అశ్వద్థామ, తాండ్రపాపారాయుడు,సలీం మున్నగు పాత్రలలో కన్నడ,మరాఠీ,హిందీ భాషల వారితో పోటీలో పాల్గొన్న ఆరింటిలో ప్రథమబహుమతులారింటిని కైవసం చేసుకున్నారు.
వీరు రాసిన పుస్తకాలలో ముఖ్యమైనవిఆయన జోదళరాశి గ్రామం లో 2007 నుండి ప్రతియేటా ఆయన తండ్రిగారి పేరుమీద నెలకొల్పిన "గుత్తి నారాయణరెడ్డి సాహిత్య పీఠం" తరపున తెలుగులో ఉత్తమ సాహిత్యవేత్తకొకటి, ఆంధ్ర తెలంగాణ రాష్ట్రేతర ప్రాంతాలలో తెలుగు ఉనికిని కాపాడుతున్న రచయితలకొకటి రెండు పురస్కారాలు అందజేస్తున్నారు. 07.08.2009 న శ్రీకృష్ణ రాయల పట్టాభిషేక దినోత్సవంగా అంగీకరించి ప్రతి యేటా ఆగస్టు 7 న పట్టాభికోత్సవం, తెలుగు,కన్నడ,సంస్కృత,ఆంగ్లము,మరాఠీ భాషల్లో రాయల గురించి రచనలు చేసినవారికి మొత్తం ఎనిమిది మందికి అష్టదిగ్గజాల పేరుతో చిరు పురస్కారం,సన్మానం లను తన ఇంటివద్దే నెలకొల్పుకున్న శ్రీకృష్ణరాయల విగ్రహం నీడన జరుగుట 2011 నుండి చేస్తున్నారు. ఈ కార్యక్రమానికి ఎందరో పెద్దల తోడ్పాటు ఉంది. ఆయన పిల్లలు సంజీవ, వంశీధర మరియు నాగార్జునలు సంపూర్ణ భారాన్ని మోస్తూ ఆయనకు అండగా నిలుస్తుంటారు.
సామల వేణు
సామల వేణు ప్రసిద్ధ ఇంద్రజాలికుడు మరియు హిప్నాటిస్టు. 1991లోనే గిన్నిస్ బుక్ ఆఫ్ రికార్డ్స్‌లో పేరు నమోదుచేసుకున్న వేణు ఇప్పటివరకు 7000లకుపైగా ప్రదర్శనలు ఇచ్చారు.
ఆయన హైదరాబాదులో నివాసముంటున్నారు.ఆయన సామల శ్రీనివాస్,సుగుణ దంపతులకు జూలై 6 1967 న హైదరాబాదులోని కాచిగూడలో జన్మించారు. ఆయన సహోదరులలో పెద్దవాడు. ప్రాథమిక విద్యను కాచిగూడలోని లాల్ బహాదుర్ స్కూల్ లో చదివారు. ఆయన ఎం.యస్.సి మరియు పబ్లిక్ రిలేషన్‌లో పోస్టుగ్రాడ్యుయేట్ లను పూర్తిచేసారు.ఆయన తండ్రి భవనాల శాఖలో ఇంజినీర్ గా పనిచేసేవారు. "బాగా చదువుకొని అమెరికాకు వెళ్లవచ్చు కదా!" అనేవారు వారి నాన్న. అమ్మ సుగుణ కూడా నాన్నకు కోరస్ పలికేది. "అమెరికా ఏమిటి...ఎన్నో దేశాలకు వెళతాను" అని వేణు అనేవారు. ఎలా మాట నిలబెట్టుకోవాలా అని ఆలోచించి ఇంద్రజాలం వైపు మనస్సు మళ్ళించారు. తొలి రోజుల్లో తొలి ట్రిక్‌ను బి.వి.పట్టాభిరాం దగ్గర నేర్చుకున్నారు. కలకత్తా వెళ్లి ప్రసిద్ధ మెజీషియన్‌లు పీసీ సర్కార్, కేలాల్‌ల దగ్గర శిక్షణ తీసుకున్నారు. 2003లో హైదరాబాద్‌లో మెజీషియన్స్ అకాడమీ పెట్టారు. ఇప్పటి వరకు 30 దేశాల్లో ప్రదర్శనలు ఇచ్చారు. 1993లో కెనడాలో తొలి అంతర్జాతీయ ఇంద్రజాల పోటీలో పాల్గొన్నారు. 'ఛూ..మంతర్' పేరుతో సికింద్రాబాద్‌లో జరిగిన అంతర్జాతీయ మెజీషియన్స్ సమ్మేళనం- 2014లో అంతర్జాతీయ మెజీషియన్స్ సొసైటీ అధ్యక్షుడు టోనీ హస్సినీ చేతుల మీదుగా మ్యాజిక్ ఆస్కార్‌గా పిలుచుకునే మెర్లిన్ అవార్డ్‌ను అందుకున్నారు. ఔట్ స్టాండింగ్ కంట్రిబ్యూషన్ ఫర్ మ్యాజిక్ -2014నందు వేణు 36 గంటల పాటు నిర్విరామంగా ప్రదర్శన చేసినందుకు ఈ అవార్డును అందిస్తున్నట్టు ఇంటర్నేషనల్ మెజీషియన్ సొసైటీ ఒక ప్రకటనలో తెలిపింది. ప్రపంచంలో అతికొద్దిమందికే ఈ మెర్లిన్ అవార్డును ఇప్పటివరకు ప్రదానంచేశారు. మనదేశంలో ఈ అవార్డును మేజిషియన్ సర్కార్ తర్వాత అందుకొన్న రెండో వ్యక్తి సామల వేణు. ఆయనకు 2013 సంవత్సరానికి గాను తెలుగు విశ్వవిద్యాలయం వారు 'ఇంద్రజాలం' లో "కీర్తి పురస్కారాన్ని" ప్రకటించారు. రాష్ట్ర ప్రభుత్వంతో పాటు వివిధ దేశాలనుంచి కూడా అవార్డులు సాధించారు. 1996లో చూమంతర్ టైటిల్, 1988-89లో ఇండియన్ రెడ్ క్రాస్ సొసైటీ బెస్ట్ సోషల్ వర్కర్ అవార్డు అందుక్నురు. ఇక 1985-86లో ఉస్మానియానివర్సిటీ సాంస్కతిక రాయబారిగా వ్యవహరించారు. వేణు సారథ్యంలో దేశంలోనే తొలిసారిగా తెలుగు విశ్వవిద్యాలయంలో ఆరు నెలల మెజిషియన్ కోర్స్‌ను ప్రభుత్వం ప్రవేశపెట్టింది.
శ్రీపతి పండితారాధ్యుల సాంబమూర్తి
శ్రీపతి పండితారాధ్యుల సాంబమూర్తి హరిదాసు, సంగీత విద్వాంసుడు, సంగీత పోషకుడు. నెల్లూరు పట్టణంలో త్యాగరాజ ఆరాధనోత్సవాలను సంప్రదాయంగా మలిచిన వ్యక్తి. ప్రముఖ సినీ నేపథ్యగాయకుడు ఎస్.పి.బాలసుబ్రహ్మణ్యం తండ్రిగా ఆయన సుప్రసిద్ధులు.
సాంబమూర్తి హరిదాసుగానూ, సంగీత విద్వాంసునిగానూ మాత్రమే కాక త్యాగరాజ సంగీతోత్సవాలు నిర్వహిస్తూ కూడా ఆ రంగానికి సేవలందించారు. భిక్షమెత్తి, ఆ వచ్చిన సొమ్ముతో త్యాగరాజస్వామికి ఆరాధనోత్సవాలు నిర్వహించడమనే సంప్రదాయాన్ని నెల్లూరుకు తీసుకువచ్చారు. ఆయన, మరికొందరు కలసి పట్టణంలో త్యాగరాజ కీర్తనలు ఆలపిస్తూ భిక్షమెత్తిన సొమ్ముతో ఆ కార్యక్రమాలను దశాబ్దాల పాటు నిర్వహించారు.
కొండ్రెడ్డి వెంకటేశ్వరరెడ్డి
కొండ్రెడ్డి వెంకటేశ్వరరెడ్డి అభ్యుదయ కవి, సాహితీ విమర్శకులు, సమీక్షకులు. అభ్యుదయ హృదయంగా, సమసమాజమే ధ్యేయంగా, మార్క్సిజమే మార్గంగా, నీతి, నిజాయితీ, నిర్భీతే జీవితంగా, కవిత్వమే ఊపిరిగా జీవిస్తున్న సాహితీమూర్తి ఆయన.
కొండ్రెడ్డి 1944 డిసెంబర్ 12 న ప్రకాశం జిల్లా బుద్ధిరెడ్డిపల్లిలో కోటమ్మ, సుబ్బారెడ్డి దంపతులకు జన్మించారు.కొండ్రెడ్డి ఎన్నో పుస్తకాలు రాశారు. అందులో 'మట్టితడి బంధాల్లో' 'అంకుర స్పర్శ', 'దుక్కిచూపు', 'ఆకాశమంత చూపు' లాంటి కవితా సంపుటాలతోపాటు 'సంస్పర్శ', 'ఆలోకనం' లాంటి సాహితీవిమర్శలు, సమీక్షలు, 'చిగిరింతలు', నానీలు, 'విలక్షణనేత్రం' లాంటి పద్య కావ్యాలు రాశారు. సమర్థుడైన సృజనకారుడు ఏప్రక్రియలోనైనా రాణించగలడని ఆయన చెప్పడమేగాక నిరూపించాడు. 
ఈ కవి కావ్యాలపై మద్రాస్, నాగార్జున విశ్వవిద్యాలయాల్లో పరిశోధనలు చేసి అనేక మంది ఎంఫిల్, పిహెచ్ డి పట్టాలు కూడా పొందారు. విద్యాశాఖ అధికారిగా పదవీ విరమణ చేసిన కొండ్రెడ్డి వెంకటేశ్వరరెడ్డి 70 ఏళ్ల వయసులోనూ నిరంతర సాహితీ అధ్యయనం, అక్షర సేద్యం చేస్తున్నారు.
దుండిపాలెం
"దుండిపాలెం" గుంటూరు జిల్లా చుండూరు మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
గుడిపూడి శ్రీహరి
గుడిపూడి శ్రీహరి సినిమా జర్నలిస్టు మరియు విశ్లేషకులు.
ఆయన ఎం.ఎ(గణితశాస్త్రం) ను ఢిల్లీ విశ్వవిద్యాలయంలో చేసారు. ఆ కాలంలో ఆయన పి.యు.సి విద్యార్థులకు గణితశాస్త్రం, భౌతిక శాస్త్రాలను బోధించేవారు. ఆ తరువాత ఆయన జర్నలిజం వైపు దృష్టి సారించారు.
ఆయన 1969 నుండి ద హిందూ పత్రికలో రివ్యూలు వ్రాయడం ప్రారంభించారు. అప్పటి నుండి అనేక తెలుగు సినిమాలకు రివ్యూలు వ్రాసేవారు. ఆయన వ్రాసిన హిందూ రివ్యూలన్నింటిని సుదరయ్య విజ్ఞాన కళా మండపం నకు భద్రపరచుటకొరకు అందజేసారు. కానీ వరదల కారణంగా అవి పోయినవి. ప్రతి తెలుగు సినిమా వచ్చిందటే దానిని చూడడం మరియు రివ్యూ వ్రాయడం ఆయన చేసిన కృషికి నిదర్శనం.
1940 లలో ఆయన బాలునిగా ఉన్నప్పుడు అనేక డ్రామాలలో పాల్గొనేవారు. భారతదేశం లో సినిమా ఆ సమయంలో పరిణమించింది. ధియేటర్ వాతావరణం అందంగా రంజకమైన ఉండేది. ఆయన సినిమా హాల్ లో ఒక చిత్రం చూడటానికి మైళ్ళ మరియు మైళ్ళు నడిచి వెళ్ళవలసి వచ్చేది. ఆయన సినిమాలకు ఆకర్షితులయ్యేవారు. ఆ కాలంలో ఆయన నాగయ్య సినిమాలైన "త్యాగయ్య" మరియు "భక్త పోతన" సినిమాలను చూసారు. ఆ కాలంలో సి.హెచ్.నారాయణరావు ఒక పెద్ద హీరో. ఆయన ప్రస్థానం ఉన్న కాలంలొ ఎన్.టి.రామారావు మరియు అక్కినేని నాగేశ్వరరావు గార్లు హీరోలుగా సినిమా పరిశ్రమలో ప్రవేశించారు.
ఆయనకు ఇష్టమైన సినిమా మాయా బజార్.
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'పత్రికా రచన' లో "కీర్తి పురస్కారాన్ని" ప్రకటించారు.
భూసురపల్లి వెంకటేశ్వర్లు
భూసురపల్లి వెంకటేశ్వర్లు ప్రముఖ వాగ్గేయకారులు. ప్రకాశం జిల్లాలో పుట్టి పెరిగి, సాహిత్యరంగంలో పరిశోధనలు చేసి, ప్రస్తుతం గుంటూరు జిల్లా చేబ్రోలులో ప్రభుత్వ డిగ్రీ కళాశాలలో తెలుగు భాషోపన్యాసకులుగా పనిచేస్తున్నారు. వీరు స్వతహాగా డోలు వాయిద్య కళాకారులు.
భూసురపల్లి వెంకటేశ్వర్లు ఆదిశేషయ్య, సుబ్బరత్నమ్మ దంపతులకు 1955 సెప్టెంబర్, 4వ తేదిన ప్రకాశంజిల్లా మద్దిపాడులో జన్మించారు.ఆయనకు 2013 సంవత్సరానికి గాను తెలుగు విశ్వవిద్యాలయం వారు 'వివిధ ప్రక్రియలు'విభాగంలో "కీర్తి పురస్కారాన్ని" ప్రకటించారు.
చిట్టాపద్దులు
చిట్టాపద్దులు (ఆంగ్లం: ) అనగా ఆర్థిక లావాదేవీలను నమోదు చేయటం. వ్యాపారం యొక్క గణక శాస్త్రంలో భాగంగా చిట్టాపద్దులు నమోదు చేయబడతాయి. లావాదేవీలలో వ్యక్తిగత లేదా సంస్థాగత అమ్మకాలు, కొనుగోళ్ళు, రసీదులు మరియు చెల్లింపులు ఉంటాయి. చిట్టాపద్దులు రెండు విధాలుగా లెక్కించవచ్చును.
పై రెండు విధాలు సిసలైన చిట్టాపద్దులుగా చెప్పబడిననూ, ఆర్థిక లావాదేవీలని నమోదు చేసే ఏ ప్రక్రియనైనా చిట్టాపద్దులు అనే అనవచ్చును.
చిట్టాపద్దులు వ్రాసే వ్యక్తి ఒక సంస్థలో ప్రతి ఆర్థిక లావాదేవిని ప్రతి దినము కేటాయింపబడ్డ దస్త్రంలో నమోదు చేసుకొంటూ ఉంటాడు. ఈ లావాదేవీలు అమ్మకాలు, కొనుగోళ్ళు, రశీదులు మరియు చెల్లింపులకి సంబంధించనవై ఉంటాయి. అప్పుడే Accountant ఆర్థిక సంవత్సర అంతంలో తయారు చేసే నివేదికలు సరితూగుతాయి.
గణక శాస్త్రం
గణక శాస్త్రం (ఆంగ్లం: ) అనగా అర్థ సంబంధిత అంశాల ఆర్థిక సమాచారాన్ని కొలిచే, విధానీకరించే మరియు ప్రకటించే ప్రక్రియ. 15వ శతాబ్దపు అంతంలో లూకా పాసియోలి అనే గణిత శాస్త్రవేత్త చే ఈ శాస్త్రం స్థాపించబడినది. వ్యాపార పరిభాష గా పరిగణించబడే గణక శాస్త్రం, సంస్థ యొక్క ఆర్థిక కార్యకలాపాల ఫలితాలని కొలవటమే కాక వాటిని పెట్టుబడిదారులకి, రుణదాతలకి, నిర్వాహక వర్గానికి, నియంత్రకాల వంటి వివిధ వాడుకరులకి ప్రకటిస్తుంది. గణక శాస్త్రవేత్తలని అని వ్యవహరిస్తారు.
అంతర్జాతీయ ద్రవ్య నిధి
అంతర్జాతీయ ద్రవ్య నిధి (ఐ.ఎం.ఎఫ్)  అనేది 188 దేశాలు కలసి ప్రపంచవ్యాప్తంగా ప్రపంచ ద్రవ్య సహకారం ఏర్పరిచేందుకు, ఆర్థిక స్థిరత్వం కాపాడేందుకు, అంతర్జాతీయ వాణిజ్యం సులభతరం చేసేందుకు, అధిక ఉపాధిని ప్రోత్సహించి, పేదరికాన్ని తగ్గించేందుకు ఉద్దేశించి కలసిపనిచేస్తున్న అంతర్జాతీయ సంస్థ. వాషింగ్టన్, డి.సి., లో అంతర్జాతీయ ద్రవ్యనిధి ప్రధాన కార్యాలయం ఉంది. 1944 లో బ్రిటన్ వూడ్స్ కా944లో బ్రెటన్ వూడ్స్ కాన్ఫరెన్స్ లో ఏర్పాటైంది. అధికారికంగా 29 సభ్య దేశాలలో అంతర్జాతీయ చెల్లింపు వ్యవస్థను పునర్నించే లక్ష్యంతో 1945 లో ఉనికిలోకి వచ్చింది. కోటా పద్ధతిలో దేశాలు ఈ ద్యవ్యనిధికి  ధనాన్ని  అందిస్తాయి. ఈ పద్ధతిలో ఏ దేశం వద్దైనా లేకుంటే అప్పుతెచ్చుకోవచ్చు. 2010 వరకూ, ఈ నిధిలో476.8 బిలియన్ ఎక్స్.డి.ఆర్, యూఎస్ డాలర్లు 755.7 బిలియన్లు కరెన్సీ ఎక్స్ ఛేంజ్ రేట్లకు ఉన్నాయి.
పొటాషియం ఆర్సనైట్
పొటాషియం ఆర్సనైట్ అనునది ఒక రసాయన సమ్మేళనం. ఇది ఒక అకర్బన రసాయన సమ్మేళనం. ఇది  పొటాషియం మెటా ఆర్సనైట్ (KAsO) మరియు పొటాషియం ఆర్థో ఆర్సనైట్ (KAsO) అను రెండు రెండు రూపాలలో లభిస్తుంది. ఈ సమ్మెలళ పదార్థము ఆర్సనైట్ అయానులు AsO లేదా AsO కలిగి యుండును. ఈసమ్మేళనలో ఎల్లప్పుడూ ఆర్సెనిక్ +3 ఆక్సీకరణ స్థాయిలోనూ, పొటాషియం +1 ఆక్సీకరణ స్థాయిలో ఉండును. ఆర్సెనిక్‌ను కలిగిన ఇతర సమ్మేళన పదార్థాల వలె పొటాషియం ఆర్సేనైట్ కుడా విషకారకం. మానవుల పై ఆర్సెనిక్‌ను కలిగిన ఇతర సమ్మేళన పదార్థాల వలె పొటాషియం ఆర్సేనైట్ కుడా విషకారకం. మానవుల పై కాన్సర్‌ ప్రేరక ప్రభావాన్ని చూపుతుంది. పొటాషియం ఆర్సేనైట్ ను ఇప్పటికి ఎలుక జాతికి చెందిన జంతువులను చంపుటకు విషంగా ఉపయోగిస్తున్నారు.
పొటాషియం మెటా ఆర్సనైట్ (KAsO) అణువులో లో రెండు ఆక్సిజన్ పరమాణువులు ఉండి, అందులో ఒకటి ఆర్సెనిక్ పరమాణుతో ద్విబందాన్ని ఏర్పరచుకొని ఉండును. పొటాషియం ఆర్థో ఆర్సనైట్లో మూడు ఆక్సిజన్ పరమాణువులు ఉండి, అవి ఆర్సనిక్ తో ఏక బంధాన్ని కలిగి ఉండును.పొటాషియం ఆర్సనైట్ సమ్మేళనం యొక్క ఈ రెండు భిన్న రూపాలలో ఆర్సనిక్ +3 ఆక్సీకరణ స్థాయిలోఆర్సనైట్ గా ఏర్పడి ఉండును. అందువలన ఈ సమ్మేళనం యొక్క రెండు సౌష్టవ రూపాలను ఒకే పేరుతో పొటాషియం ఆర్సనైట్ అని పిలవడం జరుగుచున్నదిref name=":0" />. పొటాషియం ఆర్సనైట్ యొక్క రెండు రూపాల ధర్మాలు, లక్షణాలు ఒకే విధమైనవి .
అకర్బన సమ్మేళన మైన పొటాషియం ఆర్సనైట్ వాసనలేని, తెల్లని ఘనపదార్థం. ఇది నీటిలో సులభంగా అధిక ప్రమాణంలో కరుగుతుంది. ఆల్కహాల్ (సారాయి)లలో తక్కువ మొత్తంలో కరుగుతుంది. ద్రవ పొటాషియం ఆర్సనైట్ స్వల్ప ప్రమాణంలో హైడ్రోక్సైడ్ ఉండును, అందుచే ఇది బలహీనమైన క్షార గుణాలను ప్రదర్శించును. పొటాషియం ఆర్సనైట్ ను మండిం చిన దహనం చెందదు. కాని వేడి చేసినప్పుడు వియోగం చెంది ఆర్సైన్ (arsine), ఆర్సనిక్ ఆక్సైడ్ (arsenic oxides) మరియు పొటాషియం ఆక్సైడ్ వంటి విష వాయువులను వెలువరించును. పొటాషియం ఆర్సనైట్ ఆమ్లాలతో రసాయన చర్య జరపడం వలన విషకారక ఆర్సైన్ వాయువును ఏర్పరచును.
పొటాషియం ఆర్సనైట్ యొక్క రసాయనిక సంకేతం AsKO2. ఫార్ములా అణు (మోలార్) భారం146.019 గ్రాము/మోల్. పొటాషియం ఆర్సనైట్ యొక్క సాంద్రత 8.76 గ్రామాలు/సెం.మీ. ద్రవీభవన స్థానం 360 C (572 °F; 573 K), ఈ ఉష్ణోగ్రతవద్ద వియోగం చెందుతుంది.
సాధారణంగా ఫౌలర్ ద్రావణం అని పిలవబడు సజల పొటాషియం ఆర్సనైట్ ను నీటి సమక్షములో ఆర్సెనిక్ ట్రై ఆక్సైడ్ ను పొటాషియం హైడ్రోక్సైడ్ తో రసాయనిక చర్యకు గురికావిం చడం ద్వారా ఉత్పత్తి చెయ్యుదురు .
18 శతాబ్ది కాలంనాటి ఇంగ్లీసు వైద్యుడు (physician) థామస్ ఫౌలర్ రక్తహినత (anemia), కీళ్ళవాతం (rheumatism), సోరియాసిస్ (psoriasis), గజ్జి ( eczema), చర్మపు నొప్పి (dermatitis), ఆస్తమా ( asthma), కలరా (cholera), మరియు సిఫిలిస్ (syphilis) వంటి జబ్బుల నివారణలో పొటాషియం ఆర్సనైట్ ద్రావణం (ఫౌలర్ ద్రావణం)ను ఉపయోగించాడు. ల్యుకేమియా వ్యాధి చికిత్సలో మొదటిసారిగా 1865 లో కెమో తెరఫీ కారకంగా వాడారు. అయితే దీని వాడకం వలన కలిగిన చికిత్స ప్రభావం తాత్కాలిక మైనది. చెదలు నాశక మందులలో వాడటం వలన కలపను ఎక్కువ కాలం నిల్వ ఉంచుటకు కారకంగా ఉపయోగిస్తున్నారు. అలాగే కీటక నాశక, కొన్ని కుంతక జాతుల ప్రాణినాశక మందులలో (rodenticides), చెదలు నాశక మందులలో, గుల్మనాశని (Herbicides).వాడెదరు.
పొటాషియం అయోడైడ్
పొటాషియం అయోడైడ్ ఒక అకర్బన రసాయన సమ్మేళనం. ఈ సమ్మేళన పదార్థం యొక్క అణు రసాయన ఫార్ములా KI. సమ్మేళనం తెల్లగా ఉండు లవణం. వ్యాపారాత్మకంగా డిమాండు ఉన్న రసాయన సమ్మేళనం. 
ఈ సమ్మేళనం సోడియం అయోడైడ్ కన్న తక్కువ జలాకర్షణ (hygroscopic ) కలిగిన లవణం. పొటాషియం అయోడైడ్ యొక్క సాంద్రత:3.123గ్రాములు /ఒక లీటరు.మోలార్ భారం: 166.0028 గ్రాములు/మోల్. ద్రవీభవన స్థానం 681 °C, భాస్పిభవన ఉష్ణోగ్రత 133C. నీరు, ఇథనాల్ (2.0 గ్రాము/100 మీ.లీ ), అసిటోన్ (1.31 గ్రాములు/100 మీ .లీ లో) కరుగుతుంది. నీటిలో పొటాషియం అయోడైడ్ ద్రావణియత నీటి ఉష్ణోగ్రత పెరిగే కొలది పెరుగుతుంది. 100 మీ.లీ నీటిలో 0°Cవద్ద 128 గ్రాములు, 20 °C వద్ద 140గ్రాముల, 60°Cవద్ద 176 గ్రాముల, 100°Cవద్ద 206 గ్రాముల పొటాషియం అయోడైడ్ కరుగుతుంది.
ఎక్కువ కాలం నిల్వ ఉన్న, మరియు మలినాలు కలిగిఉన్న ఈ సమ్మేళనం నెమ్మదిగా ఆక్సీకరణకులోనవ్వడం వలన (ఆక్సీకరణ వలన కొంత మేర పొటాషియం కార్బోనేట్ మరియు అయోడిన్ ఏర్పడును) పసుపు రంగు కలిగి ఉండును.
1985 లో 37 వేల టన్నుల పొటాషియం అయోడైడ్ ఉత్పత్తి చేశారు.
వ్యాపారాత్మకముగా పొటాషియం అయోడైడ్ ను పొటాషియం హైడ్రాక్సైడ్ ను అయోడిన్ తో రసాయనిక చర్యకు లోను కావించడం ద్వారా ఉత్పత్తి చేయ్యుదురు.ప్రపంచ ఆరోగ్య సంస్థ (World Health Organization') యొక్క గుర్తించిన, ఆమోదించిన ఆవశ్యక ఔషదాలలో పొటాషియం అయోడైడ్ ఒకటి.
అయోడిన్ యొక్క అయాన్ స్వల్పంగా క్షయికర కారక స్వభావమున్నందున, క్లోరిన్ వంటి శక్తి మంతమైన ఆక్సీకరణ కారకం నుపయోగించి I-ను I2 గా పరివర్తనం చెందించవచ్చును.
ఈ రసాయన ప్రతిచర్య ఆధారంగా సహజ వనరులనుండి అయోడిన్ ను సులభంగా వేరు చెయ్యవచ్చును.
తత్తిమా అయోడైడ్ లవణాల వలె పొటాషియం అయోడైడ్ సమ్మేళనం, మూలక అయోడైడ్ తో సంయోగం చెందటంవలన I3−ను ఏర్పరచును
I లవణాలు, I లవణాలకన్న భిన్నంగా అధిక మొత్తంలో నీటిలో కరుగు ధర్మాన్ని కలిగియున్నవి.
పొటాషియం అయోడైడ్ మరియు సిల్వర్ నైట్రేట్ లను రసాయనిక చర్యకు లోనుగావించి సిల్వర్ (I) అయోడైడ్ ను ఉత్పత్తి చెయ్యుదురు. సిల్వర్ (I) అయోడైడ్ ను హైస్పీడ్ పొటోగ్రాఫిక్ ఫిల్మ్స్లలో ఉపయోగిస్తారు.
పొటాషియం అయోడైడ్ అనునది జీవపదార్థ నిర్మాణం, నిర్వహణలో అవసరమైన అయోడిన్ ను అందించు మూల వనరుగా పనిచేయును. అరెనె డైయాజోనియం లవణం నుండి అరైల్ అయోడైడ్ లను ఉత్పత్తి చెయ్యడంలో పొటాషియం అయోడైడ్ భాగస్వామ్యం ఉంది.
పొటాషియం అనునది అయోడినును అందించు మూల వనరుగా పనిచేస్తుంది. అల్కైల్ క్లోరైడు, బ్రోమైడ్, మరియు మేసిలేట్ లను అల్కి లెసన్ (alkylation) చెయ్యుటకు న్యూక్లియో ఫిలిక్ ఉత్పెరకంగా పనిచేయును.
పోటోగ్రాఫిక్ తయారీలో రసాయనపు పూతగా ఉపయోగించు సిల్వర్ అయోడైడ్ (AgI) ను పొటాషియం అయోడైడ్ మరియు సిల్వర్ నైట్రేట్ లను సంయోగం చెందించుట వలన ఉత్పత్తి చెయ్యుదురు. disinfectantsలలో మరియు కేశ చికిత్స రాసాయనాలలో పొటాషియం అయోడైడ్ ను ఉపయోగిస్తారు. అలాగే బయోమెడికల్ పరిశోధనలలో ఫ్లోరోసేన్సు క్వేమ్చిమ్గ్ కారకంగా ఉపయోగిస్తారు. డై సేన్సిటైసిడ్ సోలార్ సెల్సు (DSSC) లలో అయోడిన్ తో పాటుగా పొటాషియం అయోడైడ్ ఉపయోగిస్తారు. ఆర్గానిక్ సింథసిస్ చర్యలో సాండ్ మేయర్ ప్రతిచర్య ద్వారా అరైల్ అయోడైడ్ లలో ఉత్పత్తిలో పొటాషియం అయిడైడ్ తనదైన పాత్ర పోషిస్తుంది. పొటాషియం అయోడైడ్ ను పశు మరియు మానవ ఆహారములో పోషక supplement గా ఉపయోగిస్తారు.
పొటాషియం అయోడైడ్ను thyroid storm చిక్సితలో ఉపయోగిస్తారు. తక్కువ జీవిత ప్రమాణ మున్న అయోడిన్ -131 ఐసోటోపు సంలీనం వలన పరిసరప్రాంతాలు రేడి యేసన్ విషపూరితమైన సందర్భంలో కలుగు దుష్పరిమాణాలను నివారించటానికి అత్యవసర నివారణ కై 130 మి.గ్రాముల పొటాషియం అయోడైడ్ మాత్రలను (ఒకమాత్రలో 100 మి.గ్రాము ల అయోడిన్ అయోడైడ్ రూపంలో, 30 మిగ్రాములను పొటాషియం రూపంలో ) ఇచ్చెదరు
గ్రీకు ఋణ సంక్షోభ కాలరేఖ
గ్రీకు ప్రభుత్వ ఋణ సంక్షోభం 2009లో మొదలై ఇంకా కొనసాగుతూ ఉంది. ఈ కాలంలో గ్రీసు దేశంలో ఎన్నో మార్పులు చోటు చేసుకున్నాయి. ఎందరో గ్రీకు పౌరుల జీతాలు భారీగా తరుగుకు గురయ్యాయి, నిరుద్యోగ సమస్య పెరిగింది, రాజకీయ నాయకుల ఎంపిక-రాజీనామాల పర్వాలతో దేశ రాజకీయ ముఖచిత్రం మునుపెన్నడూ లేని మార్పులకు గురయింది. గ్రీకు పార్లమెంట్ పొదుపుకు మార్గాలనుపదేశిస్తూ ఎన్నో విధానాలను బిల్లులుగా ప్రవేశపెట్టింది. దేశమంతటా ధర్నాలు, సమ్మెలు సర్వసాధారణంగా కనిపించసాగాయి. 2009లో జరిగిన గ్రీకు ఎన్నికల నుండి మొదలుకొని ముఖ్యమైన ఘట్టాలు ఇక్కడ సారాంశంగా ఇవ్వబడ్డాయి.
గ్రీసు యురోపియన్ యూనియన్ లో 1981 జనవరి 1 న సభ్యత్వం తీసుకుంది. అప్పట్లో యురోపియన్ యూనియన్ ని యురోపియన్ కమ్యూనిటీస్ గా వ్యవహరించేవారు. అప్పటికి గ్రీసు ఆర్థికంగా మెరుగ్గా ఉండేది, నిరాటంకంగా గ్రీకు ఆర్థిక వ్యవస్థ అక్కడి నుండి అభివృద్ధి పొందుతూ వచ్చింది కూడా. అన్ని వైపుల నుండి పెట్టుబడుల రాక, భారీ పరిశ్రమల నిర్మాణం, యురోపియన్ యూనియన్ పెట్టుబడులు, సేవ-పర్యాటక-నౌకా రంగాల నుండి వస్తున్న రాబడి, అన్ని వెరసి జీవన స్థాయిని ఎన్నో రెట్లు పెంచేసాయి. 2001 లో గ్రీస్ తన సొంత కరెన్సీని వదిలి యూరోను కరెన్సీగా వాడటం మొదలుపెట్టింది. అక్కడ మొదలు 7 ఏళ్ళలో దేశ స్థూల దేశీయోత్పత్తి మూడు రెట్లయింది. 2001 లో $12,400 నుండి 2008 లో $31,700 కు పెరిగింది. ఏథెన్స్లో జరిగిన ఒలంపిక్ ఆటల లాంటి భారీ పెట్టుబడి ఉన్న అంశాలలో ఎక్కువ మొత్తంలో గ్రీకు ప్రభుత్వం పెట్టుబడులు పెట్టింది. ఈ పెట్టుబడులను యురోపియన్ కమిషన్, యురోపియన్ సెంట్రల్ బ్యాంక్, కొన్ని ప్రైవేట్ బ్యాంకుల నుండి ఋణ రూపంలో ప్రభుత్వం తీసుకుంది. 2007-08 లో ప్రపంచవ్యాప్త ఆర్థిక సంక్షోభం వచ్చినపుడు గ్రీకు ఆర్థిక వ్యవస్థ బాగా ప్రభావితమయింది. 2008-10 మధ్యలో దేశ స్థూల దేశీయోత్పత్తి దాదాపు 20 శాతం తగ్గింది. తద్వారా అప్పులను తీర్చాల్సిన భారం పెరిగి, అప్పు తీర్చే స్తోమత పడిపోయింది.
అష్టావక్ర గీత
అష్టావక్ర గీత వేదాంతానికి సంబంధించిన గ్రంథం. ఇది అద్వైత వేదాంతాన్ని వివరిస్తుంది. ఇది అష్టావక్ర మహర్షికీ, జనకుడికీ మధ్య జరిగిన సంవాదంగా వ్రాయబడింది.
భారతీయ సాంఘిక శాస్త్రజ్ఞుడైన రాధాకమల్ ముఖర్జీ ప్రకారం ఈ గ్రంథ రచన భగవద్గీత రచన(క్రీ.పూ॥ 500-400 మధ్య) జరిగిన వెంటనే జరిగింది. ఎడిన్బర్గ్ విశ్వవిద్యాలయంలో సంస్కృతాచార్యుడిగా పని చేస్తున్న జె.ఎల్. బ్రాకింగ్టన్ ప్రకారం ఈ గ్రంథం అంత పురాతనం కాదనీ, క్రీ.శ॥ 8 లో ఆది శంకరుడి అనుచరుడి ద్వారా రచించబడిందనీ లేదా 14వ శతాబ్దంలో శంకరుడి బోధనలు తిరిగి ప్రచారంలోకి వచ్చినపుడో జరిగి ఉండవచ్చని తెలుస్తుంది.
శ్రీ స్వామి శాంతానంద పూరి ప్రకారం ఈ గ్రంథం గౌడపాద శాయించిన అజాతవాద తత్త్వానికి(సృష్టి జరగలేదని) బీజాలు వేసి ఉండవచ్చనీ, అందువలన ఈ పుస్తక రచన గౌడపాదకి ముందు కాలం, శంకరుడికన్నా ముందు కాలంలో జరిగి ఉండవచ్చు.
ఇక్కడ సంవాదంలో ఉన్న అష్టావక్రుడు, మహాభారతంలోని అష్టావక్ర మహర్షి ఒక్కరే అయి ఉండవచ్చు. అయితే ఈ విషయానికి ఋజువు గ్రంథంలో లేదు. రాధాకమల్ ముఖర్జీ ఈ గ్రంథంలోని జనకుడు రామాయణంలోని సీత తండ్రి అనీ, యజ్ఞవల్క్య మహర్షికి శిష్యుడనీ గుర్తించారు. ఇందుకు బృహదారణ్యకోపనిషత్తును ప్రమాణగ్రంథం గా తీసుకున్నారు. బృహదారణ్యకోపనిషత్తులో జనకుడు యజ్ఞవల్క్య మహర్షి నుండి పరమాత్మ తత్త్వాన్ని తెలుసుకున్నట్టు తెలుస్తుంది. భగవద్గీత (మూడవ అధ్యాయం 20 నుండి 25 శ్లోకాలు) లో జనకుడు ఆత్మజ్ఞానం పొందిన రాజుగా గుర్తించబడ్డాడు.
డబ్‌స్మాష్
డబ్‌స్మాష్" "అనేది ఐఓఎస్ మరియు ఆండ్రాయిడ్‌ల కొరకు రూపొందించిన వీడియో మెసేజింగ్ అప్లికేషన్. ఈ అప్లికేషన్ ఉపయోగించి, వినియోగదారులు ప్రఖ్యాతిచెందిన కొటేషన్ లేదా డైలాగ్ వంటివాటి ఆడియో రికార్డింగ్ కి డబ్బింగ్ చెప్తూన్న తమ వీడియో రికార్డ్ చేసుకోగలుగుతారు. డబ్‌స్మాష్ యాప్ ఆధికారికంగా 2014 నవంబరు 19న విడుదలైంది. దాని వ్యవస్థాపకులు జానస్ డ్రూప్పెల్, రోలాండ్ గ్రీంకె మరియు డేనియల్ టస్కిక్.
జర్మన్ సాఫ్ట్‌వేర్ డెవలపర్లు జానస్ డ్రూప్పెల్, రోలాండ్ గ్రీంకె, డేనియల్ టస్కిక్ ఈ యాప్ ని అభివృద్ధి చేశారు. డబ్‌స్మాష్ ఆధికారికంగా 2014 నవంబరు 19న విడుదలైంది. 2015 జనవరి 20న మలి వెర్షన్ 1.2.1 విడుదలైంది. తర్వాత నెలలలో మరో ఆరు వెర్షన్లు విడుదలయ్యాయి. జూలై 2015న 1.3 వెర్షన్ విడుదలైంది.
డబ్‌స్మాష్ యాప్ ప్రపంచవ్యాప్తంగా చాలా ప్రాచుర్యం పొందింది. మొదట జర్మనీలో విజయవంతమైన ఈ యాప్, క్రమంగా ప్రపంచవ్యాప్తంగా 18 దేశాల్లో ప్రాచుర్యం పొందింది. ఈ యాప్ ని 2015 జనవరి నెలాఖరు నాటికే కోటిమందికి పైగా డౌన్లోడ్ చేసుకున్నారు, 2015 జూన్ మూడోవారం నాటికి ఈ సంఖ్య 5కోట్లకు చేరింది. సామాన్యులతో పాటుగా పలువురు ప్రముఖులు కూడా ఈ క్రేజ్ లో పాలుపంచుకుంటున్నారు. ఫార్ములా వన్ డ్రైవర్ లెవిస్ హామిల్టన్, ఆస్ట్రేలియన్ నటుడు హగ్ జాక్‌మేన్, జెన్నిఫర్ లోపెజ్, డెమి మోరె, కేట్ అప్టన్ వంటి ప్రముఖులెందరో ఈ డబ్‌స్మాష్ యాప్ తో లిప్ సింక్ వీడియోలు తయారుచేసినవారిలో ఉన్నారు. బాలీవుడ్ ప్రముఖులు సోనమ్ కపూర్, సోనాక్షీ సిన్హా, రణ్‌వీర్ సింగ్, ఫర్హాన్ అఖ్తర్, అనిల్ కపూర్, రణ్‌బీర్ కపూర్, సల్మాన్ ఖాన్, నేహా ధూపియా, సోహా అలీఖాన్, దబాంగ్2 దర్శకుడు అర్బాజ్ ఖాన్, ఆలియా భట్, ప్రియాంక చోప్రా వంటివారంతా డబ్‌స్మాష్ లో వీడియోలు చేసి ఇన్‌స్టాగ్రామ్, ట్విటర్ లాంటి సామాజిక మాధ్యమాల్లో పంచుకున్నారు. క్రికెట్ ఆటగాడు విరాట్ కోహ్లీ, బ్యాడ్మింటన్ క్రీడాకారిణి సైనా నెహ్వాల్ కూడా డబ్ స్మాష్ వీడియోల్లో నటించారు. తెలుగు సినీనటుల్లో బాలకృష్ణ, మంచు లక్ష్మి, మంచు విష్ణులు కలసి లెజెండ్ సినిమాలోని డైలాగ్ తో, రామ్‌చరణ్ తేజ్, రానాలు కలసి మగధీర డైలాగూ చెప్తూ డబ్‌స్మాష్ వీడియోలు చేసి విడుదలచేశారు. "ప్రతిదానికి ఓవర్ ఎక్స్ ప్రెషన్ ఇప్పుడనండి అబ్బా" అంటూ రవితేజ మిరపకాయ్ సినిమాలో చెప్పిన డైలాగును నవదీప్ డబ్‌స్మాష్ లో లిప్ సింక్ చేశారు. శివబాలాజీ దంపతులు, గీతామాధురి, మాధవీలత మొదలైన తెలుగు సినీనటులెందరో డబ్ స్మాష్ వీడియోలు విడుదల చేశారు.
డబ్‌స్మాష్ లో పలువురు లిప్ సింక్ చేసి తయారుచేసే డైలాగులు, పాటలు కాపీహక్కుల పరిధిలో ఉన్నవి కావడంతో కాపీహక్కులను ఈ వీడియోల్లో చాలావరకూ ఉల్లంఘిస్తున్నాయి. పక్షుల, జంతువుల శబ్దాలు రికార్డు చేసి గానీ, స్వంతంగా రాసుకుని చెప్పిన డైలాగులు గానీ తప్పిస్తే దాదాపుగా మిగిలిన వీడియోలన్నీ కాపీహక్కులు ఉల్లంఘిస్తున్నట్టు నిపుణులు పేర్కొన్నారు. కేవలం ప్రైవేటుగా మిత్రులతో పంచుకోవడం కాకుండా ఫేస్ బుక్, ట్విట్టర్ వంటి సామాజిక అనుసంధాన వేదికలపై విస్తృత ప్రజానీకం చూసి, పంచుకునే వీలుండేలా పంచుకుంటే కాపీహక్కులు ఉల్లంఘించినట్టేనంటున్నారు.
చెర్ల లాయిడ్
చెర్ లాయిడ్ ఒక బ్రిటిష్ పాప్ గాయని
చెర్ లాయిడ్ జిప్సీ మరియు ఆంగ్ల సంతతికి చెందినది. ఆమె తల్లి వైపు నుండి జిప్సీ వారసత్వ వార్తలు . లాయిడ్ జూలై 28 న జన్మించాడు 1993. ఆమె సింగిల్ " ఆత్మ విశ్వాసం జాగర్ " 2010 ఆమె తొలి లో X ఫాక్టర్ UK లో ఒక విజయం కనిపించకుండా ప్రాధాన్యత సంతరించుకుంది. ఆమె సింగిల్ " U తిరిగి వాంట్" ఆమె విజయవంతమైన నుండి అమెరికాలో బాగా జనాదరణ పొందాయి. ఇది ఇప్పటివరకు ఇప్పటి వరకు ఆమె అత్యంత విజయవంతమైన పాట. ఆమె 2014 లో ఆమె రెండవ ఆల్బం " క్షమించాలి నేను లేట్ రెడీ " విడుదల.
బేరియం క్లోరేట్
బేరియం క్లోరేట్ఒక రసాయన సమ్మేళన పదార్థం.ఇదిఒక అకర్బన సమ్మేళనం .
బేరియం, క్లోరిన్, మరియు ఆక్సిజన్ మూలకాల సమ్మేళనం /సంయోగం వలన బేరియం క్లోరేట్ ఏర్పడును.ఇది తెల్లని స్పటిక ఘనపదార్థం.ఇది క్లోరిక్ అమ్లంతో బేరియం రసాయనిక చర్య వలన ఏర్పడు బేరియం లవణం . ఆకుపచ్చ రంగు ఏర్పరచుటకై, కొన్ని సందర్భాలలో బాణసంచు (pyrotechnics) లో వాడెదరు .అలాగే క్లోరిక్ ఆమ్లాన్ని ఉత్పత్తి చెయ్యుటకై కూడావినియోగిస్తారు.
బేరియం క్లోరేట్ యొక్క రసాయన ఫార్ములా Ba (ClO) . మోలార్ భారం 304.23 గ్రాములు/మోల్. సాంద్రత 3.18 గ్రాములు/సెం.మీ.ద్రవీభవన స్థానం 413.9 °C (ఈ ఉష్ణోగ్రత వద్ద వియోగం చెందును). నీటిలో ద్రావణియత 27.5గ్రాములు/100 మి.లీ .నీటిలో (20°Cవద్ద).
బేరియం క్లోరైడ్ మరియు సోడియం క్లోరేట్ ద్రావల మద్య డబుల్ రిప్లేస్ మెంట్ చర్య జరపడం వలన బేరియం క్లోరేట్ ఉత్పత్తి చెయ్యబడును.
పై చర్య ఫలితంగా ఏర్పడిన ఫలితాంశచర్యా జనితాన్ని శీతలీకరించి, సాంద్రి కరణ చెందించిన బేరియం క్లోరేట్ అవక్షేపగా ఏర్పడును.నీటిలో సోడియం క్లోరేట్ కన్న బేరియం క్లోరేట్ తక్కువ ద్రావనియత స్వభావం కలిగి ఉండటం వలన, ఈ విధానంలో బేరియం క్లోరేట్ ను అవక్షేపిచి వేరుచేస్తారు. అయితే ఈ పద్ధతిలో ఉత్పత్తి చేసిన బేరియం క్లోరేట్ లో సోడియం మూలకం మలిన రూపంలో ఉంటుంది, ఈ కారణం వలన దీనిని నేరుగా బాణసంచు (pyrotechnic) గా వినియోగించిన, సోడియం వెలువరించు పసుపు రంగు వలన, బేరియం క్లోరేట్ వెలువరించు ఆకుపచ్చ వర్ణం వెల వెల పోవును.అందువలన పై విధానంలో ఉత్పత్తి చేసిన బేరియం క్లోరేట్ ను బాణసంచు/మందుగుండు సామాగ్రిలో ఉపయోగించరు.
సోడియం లేని /రహిత బేరియం క్లోరెట్ను విద్యుద్విశ్లేషణ విధానంద్వారా ఉత్పత్తి చెయ్యుదురు .
మరుగుచున్న అమ్మోనియం క్లోరేట్ ద్రావణంతో బేరియం కార్బోనేట్ ను చర్య జరిపించడం వలనకూడా బేరియం క్లోరేట్ ను ఉత్పత్తి చేయ్యుదురు.
పై రసాయన చర్య వలనమొదట బేరియం క్లోరేట్ మరియు అమ్మోనియం కార్బోనేట్ ఏర్పడి, మరుగుచున్న అమ్మోనియం కార్బోనేట్ ద్రవాణం అమ్మోనియా, మరియు కార్బన్ డై ఆక్సైడ్ గావియోగంచెందటం వలన, ద్రావణంలో కేవలం బేరియం క్లోరేట్ మిగిలి ఉండును.
ఉష్ణానికి/వేడికి గురికావించిన బేరియం క్లోరేట్ బేరియం క్లోరైడ్ మరియు ఆక్సిజన్ గా వియోగం చెందును.
బేరియం క్లోరేట్ సమ్మెళన పదార్థంనుండి క్లోరిక్ ఆమ్లాన్ని ఉత్పత్తి చెయ్యుదురు.బేరియం క్లోరెట్ను సజల సల్ఫ్యూరిక్ ఆమ్లంతో చర్య జరిపిం చడం వలన ద్రవ క్లోరిక్ ఆమ్లం, ద్రవంలో అవక్షేపంగా బేరియం సల్ఫేట్ ఏర్పడును.
పై రసాయన చర్యలో ఉపయోగించు పదార్థాలను మొదట సజల ద్రవాలుగా చేసి, రసాయనిక చర్యను కొనసాగించటం వలన సజల క్లోరిక్ ఆమ్లఉత్పత్తిఅగును.గాఢత కలిగిన ద్రవరూపంలో ఉపయోగించిన, ఏర్పడు గాఢ క్లోరిక్ ఆమ్లం అస్థిర గుణం వలన వియోగం చెందును.కొన్నిసార్లు ప్రేలే అవకాశం ఉంది.
బాణసంచా (మందుగుండు) సమానులలో పచ్చ రంగు వెలుతురును వేలువరించుటకై బెరియం క్లోరేట్ ఉపయోగిస్తారు.అయితే దీనిని C శ్రేణికి చెందిన బాణసంచాలో వినియోగిం చుటను అమెరికా రాష్ట్రాలలో నిషేధించారు.
బేరియం క్లోరేట్ మనుషులపై విషప్రభావం కనపరచును.
సారా లోరెన్
సారా లోరెన్ (; జన్మనామం "మోనా లిజ్జా హుస్సైన్"), పాకిస్థాన్ కు చెందిన సినిమానటి మరియు మోదల్.
సారా లోరెన్ 2010 లో చలన చిత్రరంగంలో ప్రవేశించింది. ఆమె "పూజాభట్" యొక్క రొమాంటిక్ థ్రిల్లర్ సినిమా "కజ్రారే" లో నటనా ప్రస్థానాన్ని ప్రారంభించింది. తరువాత 2013 లో "మర్డర్ 3" లో నటించింది.
తరువాతి సంవత్సరం ఆమె "యాసిర్ నవాజ్" యొక్క సినిమా "అంజుమన్" లో నటించి "తరంగ్ హౌస్ ఫుల్ అవార్డ్స్" లో ఉత్తమ నటిగా గెలుగుకుంది.
మోప్లా తిరుగుబాటు
మలబార్ తిరుగుబాటు లేదా మోప్లా తిరుగుబాటు 1921లో బ్రిటిష్ అధికారానికీ, హిందూ భూస్వాములకు విరుద్ధంగా దక్షిణ భారతదేశంలోని మలబార్ జిల్లా మప్పిలా మొహమ్మదీయులు చేసిన తిరుగుబాటు. ఇది 19-20 శతాబ్దాలలో మరెన్నో సార్లు ఊచకోతలకు దారి తీసింది. 
ఖిలాఫత్ ఉద్యమాన్ని బ్రిటిష్ అధికారులు మలప్పురం జిల్లా-ఎరనాడ్, దక్షిణ మలబార్ జిల్లా-వల్లువనాడ్ లో అణిచివేసినప్పుడు, అందుకు ప్రతిచర్యగా 1921లో ఈ తిరుగుబాటు చోటు చేసుకుంది.
బూడిద భిక్షమయ్య గౌడ్
బూడిద భిక్షమయ్య గౌడ్ కాంగ్రెస్ పార్టీకి చెందిన రాజకీయ నాయకుడు మరియు ఆంధ్రప్రదేశ్ రాష్ట్ర మాజీ శాసనసభ్యులు. ఈయన 2009లో ఆంధ్రప్రదేశ్ శాసన సభకు ఆలేరు అసెంబ్లీ నియోజకవర్గం నుండి గెలుపొందారు.ప్రస్తుతం నల్గొండ జిల్లా ప్రదేశ్ కాంగ్రెస్ అధ్యక్షునిగా వ్యవహరిస్తున్నారు
బూడిద భిక్షమయ్య నల్లగొండ జిల్లా గుండాల మండలానికి చెందిన పారుపల్లి గ్రామానికి చెందినవారు.ఆయన తండ్రి సోమయ్య తల్లి సత్తమ్మ.ఆయన భార్య బి.సువర్ణ వీరికి ఒక కుమారుడు ప్రవీణ్ ఒక కూతురు వాణి ప్రసన్న. బిక్షమయ్య ఎం.బి.ఎ. వరకు చదివారు.టీచర్ ఉద్యోగం కాకినాడ లో వచ్చిన దూరంలో ఉంది అని వెళ్లలేదు తల్లి ప్రేమ వెల్లనివ్వ లేదూ. ఆలేరు అసెంబ్లీ నియోజకవర్గం నుండి 2009లో MLA గా గెలిచారు. 
2014 సాధారణ ఎన్నికలలో కాగ్రెస్ పార్టీ తరపున ఆలేరు నియోజక వర్గం నుండి శాసన సభ్యునిగా పోటీచేసారు.
సాదారణ గౌడ కులంలో పుట్టి యం.యల్.ఎ స్థాయికి ఎదిగిన నాయకుడు.